ડિરેક્ટર શંકરના નેજા હેઠળ બનતી રજનીકાંત-અક્ષય કુમારની આ ફિલ્મ છેલ્લાં બે વર્ષથી બને છે. આ ફિલ્મમાં ઈન્ટરનેશનલ સ્તરના વીએફએક્સનો ઉપયોગ કરવામાં આવ્યો છે અને તેની પાછળ 75 મિલિયન ડોલરનો ખર્ચ કરવામાં આવ્યો છે. હજી પ્રમોશન બાકી છે. જે દેશ-વિદેશમાં કરવામાં આવશે. બજેટને લઈ આ ફિલ્મ ભારતીય સિનેમાના ઈતિહાસની અત્યાર સુધીની સૌથી મોંઘી ફિલ્મ સાબિત થઈ છે. આ ફિલ્મને તમિલ-હિંદીમાં રીલિઝ કરવામાં આવશે. ત્યારબાદ અન્ય 10 ભાષામાં ડબ કરવામાં આવશે. આ ફિલ્મના વીએફએક્સ તૈયાર કરવા માટે વિશ્વભરમાં 3000 ટેક્નિશિયને દિવસ-રાત મહેનત કરી છે.